open-index/open-wikipedia-markdown huggingface dataset:
แพลไมรา

**แพลไมรา** (, ) หรือ **ตัดมุร** () เป็นนครเซมิติกโบราณในเขตผู้ว่าราชการฮอมส์ ประเทศซีเรียปัจจุบัน การค้นพบทางโบราณคดีย้อนไปถึงยุคหินใหม่และมีบันทึกนครครั้งแรกในต้นสหัสวรรษที่ 2 ก่อนคริสตกาล แพลไมราเปลี่ยนมือหลายโอกาสระหว่างจักรวรรดิต่าง ๆ ก่อนมาอยู่ในบังคับของจักรวรรดิโรมันในคริสต์ศตวรรษที่ 1

นครมีความมั่งคั่งจากคาราวานการค้า ชาวนครแพลไมรา ซึ่งเป็นพ่อค้าขึ้นชื่อ สถาปนาอาณานิคมตามเส้นทางสายไหมและดำเนินการทั่วจักรวรรดิโรมัน ความมั่งคั่งของแพลไมราทำให้สามารถสร้างโครงการมหึมาต่าง ๆ ได้ เช่น แนวเสาหินใหญ่ (Great Colonnade), วิหารเบล และสุสานหอคอยเด่น ชาวนครแพลไมราเป็นการผสมของชาวแอมะไรต์ (Amorites) แอมาเรียน (Arameans) และอาหรับ โครงสร้างสังคมของนครเป็นแบบชนเผ่า และผู้อยู่อาศัยพูดภาษาแพลไมรีน (ภาษาถิ่นของภาษาแอราเมอิก) ภาษากรีกใช้เพื่อความมุ่งหมายพาณิชย์และการทูต วัฒนธรรมของแพลไมราซึ่งได้รับอิทธิพลจากวัฒนธรรมกรีก-โรมัน ผลิตศิลปะและสถาปัตยกรรมโดดเด่นซึ่งรวมประเพณีตะวันออกและตะวันตก ผู้อยู่อาศัยของนครบูชาเทพเจ้าท้องถิ่นและเทพเจ้าเมโสโปเตเมียและอาหรับ

เมื่อคริสต์ศตวรรษที่ 3 แพลไมราเป็นศูนย์กลางภูมิภาครุ่งเรืองที่ถึงจุดสูงสุดของอำนาจในคริสต์ทศวรรษ 260 เมื่อพระมหากษัตริย์แพลไมรา โอเดนาธัส (Odaenathus) ทรงพิชิตจักรพรรดิเปอร์เซีย ซาปูร์ที่ 1 จากนั้นผู้สำเร็จราชการแผ่นดิน พระราชินีเซโนเบีย (Zenobia) สืบราชบัลลังก์ ผู้กบฏต่อโรมและสถาปนาจักรวรรดิพาลไมรีน ใน ค.ศ. 273 จักรพรรดิโรมัน ออเรเลียน (Aurelian) ทรงทำลายนครและภายหลังมีการฟื้นฟูในรัชกาลไดโอคลีเชียน แต่มีขนาดเล็กลง ชาวแพลไมรีนเข้ารีตศาสนาคริสต์ระหว่างคริสต์ศตวรรษที่ 4 และอิสลามในครึ่งหลังของคริสต์สหัสวรรษที่ 1 ซึ่งภาษาแพลไมรีนและกรีกถูกภาษาอาหรับเข้าแทนที่

ก่อน ค.ศ. 273 แพลไมรามีอัตตาณัติและขึ้นกับจังหวัดซีเรียของโรมัน โดยมีการจัดระเบียบการเมืองที่ได้รับอิทธิพลจากแบบจำลองนครรัฐกรีกระหว่างคริสต์ศตวรรษที่ 1–2 นครกลายเป็นโคโลเนียของโรมันระหว่างคริสต์ศตวรรษที่ 3 นำไปสู่การรวมสถาบันปกครองของโรมัน ก่อนกลายเป็นราชาธิปไตยใน ค.ศ. 260 ให้หลังการทำลายใน ค.ศ. 273 แพลไมรากลายเป็นศูนย์กลางขนาดเล็กภายใต้จักรวรรดิไบแซนไทน์และจักรวรรดิต่อ ๆ มา การถูกตีมูร์ทำลายใน ค.ศ. 1400 ลดขนาดลงเหลือหมู่บ้านเล็ก ๆ ภายใต้การปกครองของอาณัติฝรั่งเศส ใน ค.ศ. 1932 ผู้อยู่อาศัยถูกย้ายไปหมู่บ้านใหม่ ทัดมูร์ (Tadmur) และแหล่งโบราณสามารถขุดค้นได้ ใน ค.ศ. 2015 แพลไมราอยู่ในการควบคุมของรัฐอิสลามอิรักและลิแวนต์ (ISIL) ซึ่งต่อมาทำลายอาคารจำนวนหนึ่งของแหล่งนี้ ในเดือนมีนาคม ค.ศ. 2016 กำลังซีเรีย ซึ่งได้รับการสนับสนุนจากการโจมตีทางอากาศของรัสเซีย ผลักเข้านครและยึดนครคืนจาก ISIL ได้สำเร็จ

## อ้างอิง

หมวดหมู่:แหล่งมรดกโลกในประเทศซีเรีย
หมวดหมู่:แหล่งมรดกโลกทางวัฒนธรรม
หมวดหมู่:กรีซโบราณ
สโมสรฟุตบอลโบลตันวอนเดอเรอส์

**สโมสรฟุตบอลโบลตันวอนเดอเรอส์** () เป็นสโมสรฟุตบอลอาชีพในอังกฤษ ปัจจุบันแข่งขันในลีกวัน โดยเคยเล่นในระดับพรีเมียร์ลีก แม้โบลตันจะไม่ใช่ทีมระดับแนวหน้าแต่ก็เคยมีนักเตะที่มีชื่อเสียงย้ายมาเล่นให้กับทีมอย่างเช่น ยูริ จอร์เกฟฟ์, เฟร์นันโด เอียร์โร, เจย์ เจย์ โอโคชา, ฮิเดโตชิ นากาตะ และนีกอลา อาแนลกา และในปี พ.ศ. 2547 โบลตันเคยผ่านเข้ารอบชิงชนะเลิศลีกคัพแต่ก็พลาดแชมป์ไปด้วยการแพ้มิดเดิลส์เบรอ

## ผู้เล่น
:*ณ วันที่ 19 มกราคม 2015*

### ผู้เล่นชุดปัจจุบัน

#### ผู้เล่นที่ถูกยืมตัว

## อ้างอิง

## แหล่งข้อมูลอื่น
* 


บ
บ
บ
บ
หมวดหมู่:สโมสรฟุตบอลในอิงกลิชฟุตบอลลีก
หมวดหมู่:สมาชิกผู้ก่อตั้งฟุตบอลลีก
ซีอองก์

**MSN-02 ซีอองก์** (ญี่ปุ่น:*ジオング*  ;อังกฤษ:Zeong) เป็นโมบิลสูทในอะนิเมะเรื่อง *[[โมบิลสูทกันดั้ม]]* อันเป็นตอนหนึ่งในภาพยนตร์ชุดกันดั้ม ออกแบบโดยคุนิโอะ โอคาวาระ

ซีอองก์เป็นโมบิลสูทเครื่องสุดท้ายที่ชาร์ อัสนาเบิลควบคุมในช่วงสงครามหนึ่งปี โดยพัฒนาในโครงการ *MS-16X บิชอป* ต่อมาจาก MSN-01 ไซคอมมิวซาคุรุ่นการขับเคลื่อนสูง เนื่องจากระบบไซคอมมิวที่ใช้ในช่วงสงครามหนึ่งปีมีขนาดใหญ่ทำให้ซีอองก์มีร่างกายที่ใหญ่โตไปด้วย

แขนทั้งสองข้างของซีอองก์สามารถแยกออกไปจากตัวได้โดยมีสายเคเบิลโยงไว้ ซึ่งนักบินที่เป็นนิวไทป์สามารถใช้พลังจิตควบคุมแขนผ่านระบบไซคอมมิวให้โจมตีศัตรูด้วยปืนมหาอนุภาคที่ติดอยู่กับนิ้วมือทั้งห้าได้ นอกจากที่มือทั้งสองแล้วซีอองก์ยังมีปืนมหาอนุภาคอยู่ที่ท้องและปากรวมสามกระบอก ซีอองก์ยังมีห้องควบคุมอยู่ที่ส่วนหัวซึ่งสามารถแยกออกมาและสู้ต่อได้เมื่อส่วนลำตัวถูกทำลาย

ชาร์ได้ใช้ซีอองก์ในการต่อสู้กับกันดั้มของอามุโร่ เรย์ที่ปราการอวกาศอาบาวคูในตอนที่42ของโมบิลสูทกันดั้ม โดยซีอองก์ของชาร์นั้นได้สร้างเสร็จไปเพียง 80%และไม่มีส่วนขาทั้งสองข้าง แต่เนื่องจากเป็นการต่อสู้ในอวกาศจึงไม่ใช่ปัญหา ทั้งซีอองก์และกันดั้มถูกทำลายในการต่อสู้ครั้งนี้

## รูปแบบอื่นๆ
### เพอเฟคท์ซีอองก์
ปรากฏตัวในดีไซน์ต้นฉบับ *โมบิลสูทวาริเอชัน* เป็นซีอองก์ในสภาพที่สมบูรณ์แล้ว ซึ่งซีอองก์ที่มีขานี้มีความสูงถึง30เมตร ในโมเดลคิทหรือวิดีโอเกมซึ่งเพอเฟคท์ซีอองก์ปรากฏตัวนั้นบางครั้งจะมีบีมเซเบอร์ขนาดใหญ่เป็นอาวุธด้วย ออกแบบโดยคุนิโอะ โอคาวาระ

### MSN-02-3 เกรทซีอองก์
ปรากฏตัวในวิดีโอเกม *SD Gundam G Generation Spirits* เกรทซีอองก์สามารถแยกร่างได้ถึงเจ็ดส่วน คือหัว หน้าอกและไหล่ ท้อง แขนสองข้าง และขาสองข้างโดยทุกส่วนติดตั้งปืนมหาอนุภาคไว้ เกราะไหล่ขนาดใหญ่ของเกรทซีอองก์ยังติดตั้งไอฟิลด์บาเรียร์ซึ่งใช้สร้างสนามพลังสำหรับสะท้อนอาวุธบีมของศัตรูและไมนอฟสกี้คราฟท์ซึ่งทำให้เกรทซีอองก์สามารถบินบนโลกได้ ส่วนหน้าอกของเกรทซีอองก์ขณะที่แยกร่างนั้นมีลักษณะคล้ายกับโมบิลอาเมอร์ อัพซาลาสทรีในภาคโมบิลสูทกันดั้ม 08th ทีม เกรทซีอองก์ได้รับการออกแบบโดยมิกะ อาคิทากะ

## อ้างอิง

* SD Gundam G Generation Spirits's Robot Profile
* Gundam Official 

## ดูเพิ่ม
* รายชื่อหุ่นยนต์ใน Universal Century

หมวดหมู่:หุ่นยนต์ใน Universal Century
แก๊สซีเอ็น

**แก๊สซีเอ็น** () เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 ได้รับการคิดค้นขึ้นในช่วงสงครามโลกครั้งที่ 1 และ 2 แต่นำมาใช้ในช่วงสงครามเวียดนามโดยกองทัพสหรัฐอเมริกา ในช่วง ค.ศ. 1960-1979 มีการนำมาใช้ในการปราบจลาจลและในกิจการของเจ้าหน้าที่ที่ดูแลด้านความมั่นคงและความปลอดภัย โดยการใช้งานจะอยู่ในรูปละอองลอยที่บรรจุในภาชนะอัดความดัน ต่อมานำมาใช้เป็นอุปกรณ์ป้องกันตัวแต่ก็ลดน้อยลงมากแล้วในปัจจุบัน เนื่องจากระยะเวลาออกฤทธิ์ค่อนข้างนานและใช้ไม่ค่อยได้ผลกับคนติดยาและติดเหล้า

## ดูเพิ่ม
* แก๊สน้ำตา

หมวดหมู่:อาวุธเคมี
แก๊สซีเอส

**แก๊สซีเอส** () เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 เป็นผงผลึกสีขาว เมื่อไหม้ไฟจะเป็นแก๊สไม่มีสี ค้นพบครั้งแรกเมื่อปี ค.ศ. 1928 แต่ยังไม่มีการใช้จนกระทั่งสงครามเวียดนามจึงมีการใช้เป็นอาวุธสงครามอย่างกว้างขวางและต่อเนื่องมาจนถึงทุกวันนี้

## ดูเพิ่ม
* แก๊สน้ำตา

หมวดหมู่:อาวุธเคมี
หมวดหมู่:คลอโรเอรีน
หมวดหมู่:ไนไตรล์
เจ้าหญิงอัมพา

**เจ้าหญิงอัมพา** ตัวละครในเรื่องมหากาพย์มหาภารตะ เป็น เจ้าหญิงแห่งแคว้นกาสี เป็นพี่สาวของ อัมพิกาและอัมพาลิกา เมื่อถึงพิธีสยุมพรให้เจ้าหญิงทั้งสามเลือกคู่ กับเจ้าชายเมืองต่างๆ 

ภีษมะ ต้องการให้เจ้าหญิงทั้งสาม เป็นมเหสีของ วิจิตรวีรยะ น้องชายต่างมารดา แต่เนื่องจากว่าเจ้าหญิงอัมพามีใจให้กับราชาศาลวะ แต่ภีษมะกระทำรากษสวิวาห์ ศาลวะจึงคิดว่าอัมพาเป็นสมบัติของภีษมะ แม้อัมพาจะอธิบายอย่างไรก็ตาม แต่สุดท้ายราชาศาลวะก็ไม่ต้องการอัมพา ทำให้อัมพาไปหาภีษมะอีกครั้ง แต่ภีษมะไม่รับรับนางเป็นชายา อัมพาจึงสรรหาผู้ที่จะสังหารภีษมะแต่ไม่มีใครอาสา อัมพาจึงบำเพ็ญตบะแด่พระขันธกุมาร พระขันธกุมารจึงมอบพวงมาลัย (คนที่สวมพวงมาลัยจะสังหารภีษมะได้) แต่ไม่มีราชาคนใดอาสาสังหารภีษมะ จนถึงแคว้นปัญจาละของท้าวทรุปัท นางจึงแขวนพวงมาลัยไว้หน้าเมือง แล้วจึงขอพรพระศิวะ ให้ตนเกิดใหม่เป็นผู้นำความตายสู่ภีษมะ และเผาตนเองในกองไฟ แล้วไปเกิดใหม่เป็น ศิขัณฑิณ

หมวดหมู่:ตัวละครในมหาภารตะ
สมเด็จพระมหาสมณเจ้า

**สมเด็จพระมหาสมณเจ้า** เป็นพระอิสริยยศของเจ้านายชั้นพระบรมวงศ์ผู้ทรงได้รับการประกอบพระราชพิธีมหาสมณุตมาภิเษก ในการดำรงสมณศักดิ์ในตำแหน่งสมเด็จพระสังฆราช หรือทรงได้รับการสถาปนาพระอัฐิภายหลังการสิ้นประชนม์ ซึ่งจะทรงเบญจปฎลเศวตฉัตร (ฉัตรขาว 5 ชั้น) สมเด็จพระสังฆราชผู้ดำรงพระอิสริยยศนี้ มี 4 พระองค์ ได้แก่
* สมเด็จพระมหาสมณเจ้า กรมพระปรมานุชิตชิโนรส (เปลี่ยนคำนำหน้าพระนาม)
* สมเด็จพระมหาสมณเจ้า กรมพระยาปวเรศวริยาลงกรณ์ (เปลี่ยนคำนำหน้าพระนาม)
* สมเด็จพระมหาสมณเจ้า กรมพระยาวชิรญาณวโรรส
* สมเด็จพระมหาสมณเจ้า กรมพระชินวรวิสุทธิเทวารยวงศ์ (สถาปนาพระอัฐิ)
แก๊สซีอาร์

**แก๊สซีอาร์** () เป็นยุทธภัณฑ์ชนิด 1 ภายใต้การควบคุมตามพระราชบัญญัติควบคุมยุทธภัณฑ์ พ.ศ. 2530 กระทรวงกลาโหมของอังกฤษพัฒนาขึ้นในช่วงต้นทศวรรษที่ 1960 มีลักษณะเป็นผลึกสีเหลืองซีดมีกลิ่นคล้ายพริกไทย ในสหรัฐอเมริกาไม่ใช้สารตัวนี้เป็นสารควบคุมจลาจล เนื่องจากมีสมบัติก่อมะเร็ง

## ดูเพิ่ม
* แก๊สน้ำตา

หมวดหมู่:อาวุธเคมี
อริยา ศรีณรงค์

**อริยา ศรีณรงค์** หรือ **ปุย** อดีตหัวหน้าวงดุริยางค์เยาวชนไทยในอุปถัมภ์ของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ อริยาเกิดเมื่อวันที่ 28 ธันวาคม พ.ศ. 2531 มีพี่น้อง 3 คน อริยาเป็นคนสุดท้อง มีผลงานอัลบั้มกับค่าย Exact ในนามของ "Vietrio" รวมกับเป้ และ ป่าน ชื่อ Miracle ปัจจุบันอริยาเปิดโรงเรียนสอนดนตรี"วีมุส" และสมรสกับ ภูริอาจหรืออ๋อง sound engineer ของวงบอดี้สแลม  

## การศึกษา
* โรงเรียนสาธิตแห่งมหาวิทยาลัยเกษตรศาสตร์ 
* คณะรัฐศาสตร์ จุฬาลงกรณ์มหาวิทยาลัย เอกความสัมพันธ์ระหว่างประเทศ

## ผลงานเพลง
* หัวหน้าวงดุริยางค์เยาวชนไทย ในพระอุปถัมภ์สมเด็จพระเจ้าพี่นางเธอฯ 
* อาจารย์สอนดนตรี   
* ออกอัลบั้ม "Miracle" ในนามของวง "Vietrio" ในสังกัด Exact

## ผลงานโฆษณา
* ถ่ายโฆษณา นิสสัน ทีด้า

## คอนเสิร์ต
* Vietrio Live In Concert (10 ตุลาคม 2551) รายละเอียดเพิ่มเติม thaiticketmajor.com

## รายชื่อเพลงในอัลบั้ม Miracle
thumb|พี่น้อง วีทรีโอ
* Miracle
* รักนี้ที่รอคอย
* Immortal Feat.น็อต Retrospect
* เพลงแทนใจ Feat.อาณัตพล ศิริชุมแสง (อาร์ เดอะ สตาร์)
* Young Blood Feat.กาย G-Junior
* ใบไม้
* Soul of Siam
* ผู้ชายในสายฝน Feat.ศุภรุจ เตชะตานนท์ (รุจ เดอะ สตาร์)
* Wedding
* Confression
* Happy Night
* Rain Instrumentel

## รายชื่อเพลงในอัลบั้ม VieTrio Love Birds (2009)
;Hot Album 
* 01 สบาย สบาย 
* 02 โอ้ละหนอ My Love 
* 03 คู่กัด 
* 04 มาทำไม  
* 05 ขออุ้มหน่อย 
* 06 หมอกหรือควัน 
* 07 สัญญาต้องเป็นสัญญา 
* 08 ถ่านไฟเก่า 
* 09 บูมเมอแรง 
* 10 จับมือกันไว้

;Cool Album
* 01 อยู่เพื่อใคร 
* 02 เธอคนเดียว 
* 03 เหมือนเป็นคนอื่น 
* 04 ด้วยรักและผูกพัน 
* 05 อย่าต่อรองหัวใจ 
* 06 เล่าสู่กันฟัง 
* 07 หมั่นคอยดูแลและรักษาดวงใจ 
* 08 พักตรงนี้ 
* 09 เธอ...ผู้ไม่แพ้ 
* 10 ฝากฟ้าทะเลฝัน (Feat. หมู MUZU)

## รายชื่อเพลงในอัลบั้ม Vietrio & Friends (2010)
* Voyage
* หวังดีประสงค์รัก feat. กัน เดอะสตาร์
* หยดน้ำตา feat. เป๊ก ผลิตโชค
* First Kiss feat. Pete Pol
* เครื่องมือวัดใจ feat. เอ นรินทร์ ภูวนเจริญ
* รอยบาปที่ลบไม่ออก feat. นัท มีเรีย
* วิธีเลิกวิธีลืม feat. ดิว เดอะสตาร์
* เธอหลอกฉัน ฉันหลอกเธอ feat. รุจ เดอะ สตาร์
* รักแพ้ แม้ใกล้ชิด feat. แก้ม the Star 
* วางชีวิตไว้กับคนนี้ feat. เจมส์ เรืองศักดิ์

## อ้างอิง

## ดูเพิ่ม
* ทวีเวท ศรีณรงค์
* อุทัยศรี ศรีณรงค์

## แหล่งข้อมูลอื่น
* เว็บไซต์ของ Vietrio 
* เว็บไซต์ของ Vietrio 
* ปุย เว็บไฮไฟฟ์
* จีเมมเบอร์ดอตคอม 
* เอ็กแซ็กท์ 

หมวดหมู่:นักดนตรีชาวไทย
หมวดหมู่:บุคคลจากโรงเรียนสาธิตแห่งมหาวิทยาลัยเกษตรศาสตร์
หมวดหมู่:นิสิตเก่าคณะรัฐศาสตร์ จุฬาลงกรณ์มหาวิทยาลัย
ประเทศไทยในพาราลิมปิกฤดูร้อน 2008

**ประเทศไทย** เข้าร่วมการแข่งขันพาราลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน ระหว่างวันที่ 6 กันยายน ถึง 17 กันยายน พ.ศ. 2551 โดยได้เหรียญทั้งหมด 13 เหรียญ แบ่งออกเป็น 1 เหรียญทอง 5 เหรียญเงิน และ 7 เหรียญทองแดง

ไทย
แดวู เค1

thumb|แดวู เค1
**แดวู เค1** () เป็นปืนเล็กสั้นที่ถูกพัฒนาขึ้นโดยประเทศเกาหลีใต้ในปี ค.ศ. 1977 และถูกนำมาใช้ในกองทัพเกาหลีตั้งแต่ในปี ค.ศ. 1981 - ปัจจุบัน 

:

หมวดหมู่:ปืนเล็กยาวจู่โจม
เบอร์รี

**เบอร์รี** () ในทางพฤกษศาสตร์หมายถึงผลไม้ที่เนื้อและเมล็ดเกิดขึ้นจากรังไข่เดียว แต่โดยทั่วไป คำว่าเบอร์รีมักจะถูกใช้เรียกผลไม้ลูกเล็ก ๆ กลม ๆ หรือเหลี่ยม ๆ สีสันสดใส มีรสเปรี้ยวหรือหวาน เช่น สตรอเบอร์รี บลูเบอร์รี แรสเบอร์รี ฯลฯ เสียมากกว่า

## เบอร์รีในทางพฤกษศาสตร์
เบอร์รีในทางพฤกษศาสตร์หรือ "เบอร์รีแท้" (true berry) คือผลไม้มีเนื้อที่พบได้ทั่วไปมากที่สุด เมล็ดของผลไม้ชนิดนี้จะติดอยู่กับเนื้อของรังไข่ ผลไม้ที่จัดเป็นเบอร์รีแท้ได้แก่ มะเขือเทศ องุ่น ลิ้นจี่ อาโวคาโด ฝรั่ง พริกหยวก กล้วย เป็นต้น สำหรับสตรอเบอร์รีไม่จัดว่าเป็นเบอร์รีในทางพฤกษศาสตร์

thumb|right|250px|เบอร์รี (ในความหมายทั่วไป) ชนิดต่าง ๆ

## อ้างอิง

## แหล่งข้อมูลอื่น
* The National Council for the Conservation of Plants and Gardens  - Description of berries
* Encarta.msn.com(  2009-10-31) - Differentiation between true berries, pepos, and hesperidia
* United States National Berry Crops Initiative
* Berry Health Benefits Network  - Scientists working on the health properties of berries
ผิวหนังอักเสบ

**ผิวหนังอักเสบ** () คือ โรคที่เกิดจากการอักเสบของผิวหนัง ซึ่งแสดงออกมาได้หลายรูปแบบ แล้วแต่ระยะของโรค

## อ้างอิง

หมวดหมู่:การอักเสบ
หมวดหมู่:ตจวิทยา
นวัตกรรม

**นวัตกรรม** หมายถึงการทำงานสิ่งต่าง ๆ ด้วยวิธีใหม่ ๆ และยังอาจหมายถึงการเปลี่ยนแปลงทางความคิด การผลิต กระบวนการ หรือองค์กร ไม่ว่าการเปลี่ยนนั้นจะเกิดขึ้นจากการปฏิวัติ การเปลี่ยนอย่างถอนรากถอนโคน หรือการพัฒนาต่อยอด ทั้งนี้ มักมีการแยกแยะความแตกต่างอย่างชัดเจน ระหว่างการประดิษฐ์คิดค้น ความคิดริเริ่ม และนวัตกรรม อันหมายถึงความคิดริเริ่มที่นำมาประยุกต์ใช้อย่างสัมฤทธิ์ผล (Mckeown, 2008) และในหลายสาขา เชื่อกันว่าการที่สิ่งใดสิ่งหนึ่งจะเป็นนวัตกรรมได้นั้น จะต้องมีความแปลกใหม่อย่างเห็นได้ชัด และไม่เป็นแค่เพียงการเปลี่ยนแปลงครั้งสำคัญ เป็นต้นว่า ในด้านศิลปะ เศรษฐศาสตร์  เศรษฐกิจ และนโยบายของรัฐ ในเชิงเศรษฐศาสตร์นั้น การเปลี่ยนแปลงนั้นจะต้องเพิ่มมูลค่า มูลค่าของลูกค้า หรือมูลค่าของผู้ผลิต เป้าหมายของนวัตกรรมคือการเปลี่ยนแปลงในเชิงบวก เพื่อทำให้สิ่งต่าง ๆ เกิดเปลี่ยนแปลงในทางที่ดีขึ้น นวัตกรรมก่อให้ได้ผลิตผลเพิ่มขึ้น และเป็นที่มาสำคัญของความมั่งคั่งทางเศรษฐกิจ

นวัตกรรมเป็นหัวข้อหลักในการศึกษาด้านเศรษฐศาสตร์ ธุรกิจ เทคโนโลยี สังคมศาสตร์ และวิศวกรรม และหากพูดกันแบบภาษาชาวบ้านแล้ว คำว่า 'นวัตกรรม' มักจะหมายถึงผลลัพธ์ของกระบวนการ และในฐานะที่นวัตกรรมมักจะได้รับการยกย่องว่าเป็นกลไกสำคัญในการผลักดันเศรษฐกิจ ปัจจัยที่นำไปสู่นวัตกรรม มักได้รับความสำคัญจากผู้ออกนโยบายว่าเป็นเรื่องวิกฤติ

ผู้มีหน้าที่รับผิดชอบโดยตรงในการนำนวัตกรรมมาประยุกต์ใช้ในสาขาใดสาขาหนึ่ง มักจะเรียกว่าเป็นผู้บุกเบิกในสาขานั้น ไม่ว่าจะเป็นในนามบุคคล หรือองค์กร

## อ้างอิง
* McKeown, Max (2008). The Truth About Innovation. London, UK: Prentice Hall. ISBN 0273719122.
* Fagerberg et al. (2004).
* Baregheh A, Rowley J and Sambrook S.(2009) Towards a multidisciplinary definition of innovation, Management decision, vol. 47, no. 8, pp. 1323–1339


หมวดหมู่:การออกแบบ
หมวดหมู่:เทคโนโลยี
หมวดหมู่:เศรษฐศาสตร์
2008 TC3

**2008 TC<sub>3</sub>** (ชื่อรหัสชั่วคราวตามโครงการสำรวจท้องฟ้าคาทาลินา ว่า **8TA9D69**) เป็นอุกกาบาตที่มีขนาดเส้นผ่านศูนย์กลางระหว่าง 2 - 5 เมตร (6.6 - 16 ฟุต) ที่เข้ามาในชั้นบรรยากาศของโลกเมื่อวันที่ 7 ตุลาคม พ.ศ. 2551 เวลา 2:46 น. ตามเวลามาตรฐาน (หรือเวลา 5:46 น. ตามเวลาท้องถิ่นประเทศซูดาน) และเผาไหม้กลายเป็นจุณก่อนจะตกลงกระทบพื้น

## การค้นพบ
ผู้ค้นพบอุกกาบาตนี้คือเจ้าหน้าที่สังเกตการณ์ประจำศูนย์สำรวจท้องฟ้าคาทาลินา (Catalina Sky Survey : CSS) ด้วยกล้องโทรทรรศน์ขนาด 1.564 เมตร ที่ภูเขาเลมมอน ทางตอนเหนือของทัคสัน รัฐอริโซนา สหรัฐอเมริกา ประมาณ 1 วันก่อนการเข้าชน อุกกาบาตมีขนาดเล็กมากและมีสีดำมืด ทำให้สังเกตเห็นได้ยาก

อุกกาบาตนี้มีความสำคัญเนื่องจากเป็นวัตถุท้องฟ้าชนิดแรกที่มีการพบเห็นก่อนจะเข้ามาถึงโลก ระบบตรวจจับในการป้องกันทางอวกาศทั้งหมดรายงานการสังเกตการณ์พบ คำนวณวงโคจร และคาดการณ์การชนของอุกกาบาต มีการแจ้งเตือนผู้เกี่ยวข้องทั้งผู้เชี่ยวชาญและอาสาสมัครสังเกตการณ์ในการเฝ้าติดตามการเคลื่อนที่ มีรายงานทางดาราศาสตร์กว่า 570 ชิ้นและภาพถ่ายอีกเป็นจำนวนมากที่ส่งเข้ามายังศูนย์ดาวเคราะห์ขนาดเล็ก (Minor Planet Center) ภายในเวลาไม่ถึง 19 ชั่วโมง CLOMON 2 semi-automatic monitoring system แห่งมหาวิทยาลัยปิซา เป็นผู้ทำนายการชนกับโลก พร้อมกันกับ Sentry system ของ Jet Propulsion Laboratory การสังเกตการณ์สเปคตรัมดำเนินการโดยเหล่านักดาราศาสตร์ที่ La Palma หมู่เกาะคานารี โดยใช้กล้องโทรทรรศน์วิลเลียม เฮอร์เชล

## อ้างอิง

หมวดหมู่:อุกกาบาต
อักษรปัลลวะ

**อักษรปัลลวะ** เป็นอักษรสระประกอบในตระกูลอักษรพราหมี ซึ่งพัฒนาขึ้นในตอนใต้ของอินเดียช่วงที่ราชวงศ์ปัลลวะมีอำนาจประมาณพุทธศตวรรษที่ 11 ซึ่งการกำเนิดขึ้นของอักษรครันถะในอินเดีย และอักษรต่าง ๆ ในเอเชียตะวันออกเฉียงใต้ เช่น อักษรบาหลี, อักษรชวา, อักษรกวิ, อักษรไบบายิน, อักษรมอญ, อักษรพม่า, อักษรเขมร, อักษรล้านนา, อักษรไทย, อักษรลาว และ อักษรไทลื้อ รวมทั้งอักษรสิงหล ในศรีลังกา ทั้งหมดได้รับอิทธิพลในทางตรงหรือทางอ้อม มาจากอักษรกทัมพะ-ปัลลวะ

ร่างข้อเสนอรหัสยูนิโคดของอักษรปัลลวะได้รับการยอมรับในปี 2561  

## รูปแบบ
[thumb|260px|จารึกอักษรปัลลวะ พุทธศตวรรษที่ 13 ที่<br/>วัดกาญจี ไกรลาสนาถ ในเมืองกาญจีปุรัม<br/>[รัฐทมิฬนาฑู อินเดีย]]
รูปแบบของอักษรในตารางนำมาจากตัวอย่างจารึกในพุทธศตวรรษที่ 12  (* หมายถึง อักษรนั้นไม่ทราบเสียงอ่านที่แน่ชัด เนื่องจากมีหลักฐานปรากฏอยู่น้อยในบริเวณเอเชียตะวันออกเฉียงใต้)

### พยัญชนะ
พยัญชนะแต่ละตัวจะตามด้วยเสียง อา /a/ ซึ่งจะออกเป็นเสียงนี้เมื่อไม่ได้ตามด้วยสระ ถ้าอักษรสองตัวเขียนตามกันโดยไม่มีสระคั่น อักษรตัวที่สองจะเขียนเป็นแบบลดรูปและซ้อนอยู่ใต้อักษรตัวแรก 

### รูปสระ

## อักษร กทัมพะ-ปัลลวะ
[right|thumb|250px|จารึกอักษรปัลลวะที่พบใน[ศรีลังกา]]
ระหว่างการปกครองของราชวงศ์ปัลลวะ นักบวช, พระ, วิญญูชนและพ่อค้าวาณิช ได้นำอักษรไปเผยแพร่ยังเอเชียตะวันออกเฉียงใต้ ราชวงศ์ปัลลวะพัฒนาอักษรปัลลวะโดยมีพื้นฐานมาจากอักษรทมิฬ-พราหมี ลักษณะของอักษรที่พัฒนาขึ้นทำให้สามารถถ่ายทอดเสียงพยัญชนะได้ตรงและครบถ้วน อักษรที่คล้ายคลึงกับอักษรปัลลวะพบได้ในระบบการเขียนของ ราชวงศ์จาลุกยะ, ราชวงศ์กทัมพะ, เมืองเวงคี ในสมัยของราชวงศ์ อานธรอิกษวากุ 
รูปแบบของอักษรพราหมีถูกนำมาปรับปรุงจนมีความแตกต่างกันเล็กน้อยใน อักษรของราชวงศ์โจฬะ, ราชวงศ์ปัณฑยะ และ ราชวงศ์เจระ อักษรปัลลวะเป็นกระบวนการพัฒนาจากอักษรพราหมีแรกสุดที่สำคัญในอินเดีย มีความระมัดระวังในการรวมเส้นโค้งและมุมเหลี่ยมและเพิ่มเติมรูปแบบของตัวอักษร ซึ่งเหมาะสำหรับจารึกเรื่องทั่วไปและเรื่องศาสนา 
อักษร กทัมพะ-ปัลลวะ พัฒนาต่อมาเป็นรูปแบบเบื้องต้นของอักษรกันนาดา และอักษรเตลูกู ซึ่งตัวอักษรมีความโค้งมนขึ้นและเขียนเชื่อมต่อเนื่องกัน เนื่องจากนำไปใช้จารบนใบปาล์มและเขียนบนกระดาษ

อักษรปัลลวะเป็นอักษรชนิดแรกที่แพร่เข้ามาสู่เอเชียตะวันออกเฉียงใต้ โดยเป็นอักษรต้นแบบของอักษรมอญโบราณ อักษรขอมโบราณ และอักษรกวิ ซึ่งอักษรทั้งสามเป็นอักษรต้นแบบให้กับอักษรเกือบทั้งหมดในเอเชียตะวันออกเฉียงใต้ในเวลาต่อมา

## ดูเพิ่ม
* ตระกูลอักษรพราหมี

## อ้างอิง

## บรรณานุกรม
* 

## แหล่งข้อมูลอื่น

*อักษรปัลลวะ ที่ Omniglot.com

ปัลลวะ
ปัลลวะ
พระเจ้าหลุยส์-ฟีลิปที่ 1 แห่งฝรั่งเศส

**พระเจ้าหลุยส์-ฟีลิปที่ 1 แห่งฝรั่งเศส** (; 6 ตุลาคม ค.ศ. 1773 - 26 สิงหาคม ค.ศ. 1850) ทรงเป็นพระมหากษัตริย์แห่งชาวฝรั่งเศส (King of the French) ตั้งแต่ ค.ศ. 1830 ถึง ค.ศ. 1848 และทรงเป็นพระมหากษัตริย์องค์สุดท้ายของฝรั่งเศส

เมื่อครั้งทรงดำรงพระอิสรยศเป็นดยุกแห่งชาทร์ พระองค์ทรงมีชื่อเสียงโด่งดังในพระองค์เองในการบัญชาการกองกำลังทหารในช่วงสงครามการปฏิวัติและได้รับเลื่อนตำแหน่งยศเป็นพลโท เมื่อพระชนมายุ 19 พรรษา แต่พระองค์ทรงแตกหักกับสาธารณรัฐอย่างรุนแรงเกี่ยวกับการตัดสินใจประหารชีวิตพระเจ้าหลุยส์ที่ 16 พระองค์ทรงลี้ภัยไปยังสวิตเซอร์แลนด์ใน ค.ศ. 1793 ภายหลังจากมีส่วนเกี่ยวข้องกับแผนการฟื้นฟูสถาบันกษัตริย์ของฝรั่งเศส พระบิดาของพระองค์ หลุยส์ ฟิลิปที่ 2 ดยุกแห่งออร์เลอ็อง (ฟีลิป เอกาลีเต) ได้ตกเป็นที่ต้องสงสัยและถูกประหารชีวิตในช่วงสมัยแห่งความน่าสะพรึงกลัว

หลุยส์-ฟีลิปทรงถูกเนรเทศออกนอกประเทศเป็นเวลา 21 ปี จนกระทั่งราชวงศ์ราชวงศ์บูร์บงได้รับการฟื้นฟู พระองค์ได้รับการประกาศแต่งตั้งเป็นพระมหากษัตริย์ใน ค.ศ. 1830 ภายหลังจากพระราชภาดาที่ห้าของพระองค์ พระเจ้าชาร์ลที่ 10 ทรงถูกบีบบังคับให้สละราชบังลังก์โดยการปฏิวัติเดือนกรกฎาคม รัชสมัยของหลุยส์-ฟีลิปเป็นที่รู้จักกันคือราชาธิปไตยเดือนกรกฎาคมและถูกครอบงำโดยเหล่านักอุตสาหกรรมและนายธนาคารผู้มั่งคั่งร่ำรวย พระองค์ทรงปฏิบัติตามนโยบายอนุรักษ์นิยม โดยเฉพาะอย่างยิ่ง อยู่ภายใต้อิทธิพลของรัฐบุรุษฝรั่งเศส ฟร็องซัว กีโซ ระหว่างช่วงเวลาของปี ค.ศ. 1840 - ค.ศ. 1848 พระองค์ยังส่งเสริมในการผูกสันถวไมตรีกับบริเตนใหญ่และสนับสนุนการขยายอาณานิคม โดยเฉพาะอย่างยิ่งคือ การพิชิตแอลจีเรียของฝรั่งเศส ความนิยมชมชอบของพระองค์ได้จางหายไป เมื่อสภาวะเศรษฐกิจในฝรั่งเศสได้ทรุดโทรมใน ค.ศ. 1847 และพระองค์ทรงถูกบีบบังคับให้สละราชบังลังก์ภายหลังจากการปะทุของการปฏิวัติฝรั่งเศส ค.ศ. 1848

พระองค์เสด็จลี้ภัยไปยังสหราชอาณาจักรและอาศัยอยู่ที่นั่นตลอดพระชนม์ที่เหลืออยู่ของพระองค์ เหล่าผู้สนับสนุนของพระองค์ซึ่งเป็นที่รู้จักกันคือ ออร์เลอ็องนิสต์ ส่วนเลชีตีมีสต์ที่ให้การสนับสนุนแก่เชื้อสายหลักของราชวงศ์บูร์บงและโบนาปาร์ติสท์ที่ให้การสนับสนุนแก่ราชวงศ์โบนาปาร์ต ซึ่งรวมทั้งนโปเลียนที่ 1 และนโปเลียนที่ 3

## พระราชประวัติ
พระองค์พระราชสมภพ ณ พระราชวังหลวง กรุงปารีส เป็นพระโอรสในหลุยส์ ฟิลิปที่ 2 ดยุกแห่งออร์เลอ็อง กับ หลุยส์ มารี อเดเลดเดอบูร์บอง ซึ่งพระนางเองก็ทรงเป็นราชนิกุลสายราชวงศ์บูร์บง พระองค์มีพระอิสรยศเป็นเจ้าชายสืบสายพระโลหิต (Prince du sang)  และเป็นหนึ่งในพระโอรสพระธิดาทั้ง 3 พระองค์แห่งราชวงศ์ออร์เลอองส์

## อ้างอิง

* Howarth, T.E.B. (1962). Citizen-King: The Life of Louis-Philippe, King of the French. Eyre & Spottiswoode.
## แหล่งข้อมูลอื่น

หมวดหมู่:พระมหากษัตริย์ฝรั่งเศส
หมวดหมู่:ราชวงศ์ออร์เลอ็อง
หมวดหมู่:บุคคลจากปารีส
หมวดหมู่:เจ้าชายฝรั่งเศส
หมวดหมู่:พระมหากษัตริย์ผู้ทรงสละราชสมบัติ
หมวดหมู่:ดยุกแห่งมงป็องซีเย
หมวดหมู่:ผู้รอดชีวิตจากการลอบสังหาร
หมวดหมู่:ไนต์ออฟเดอะการ์เตอร์
หมวดหมู่:ชาวฝรั่งเศสในสหราชอาณาจักร
หมวดหมู่:ผู้อ้างสิทธิในราชบัลลังก์

หมวดหมู่:ดยุกแห่งชาทร์
หมวดหมู่:ดยุกแห่งวาลัว
หมวดหมู่:ผู้มีชื่อจารึกใต้ประตูชัยฝรั่งเศส
ต้นไม้กินคน

[thumb|250px|ต้นไม้กินคน Ya-te-veo ("I see you") ในความเชื่อของอเมริกากลาง จาก ''Land and Sea'' โดย J.W. Buel [พ.ศ. 2430]]

**ต้นไม้กินคน** มีความหมายถึงพืชกินสัตว์ซึ่งมีขนาดใหญ่จนสามารถกินมนุษย์หรือสัตว์ขนาดใหญ่อื่นๆได้ ในปัจจุบันยังไม่พบพืชลักษณะนี้อยู่จริง แต่ก็มีบันทึกที่ไม่สามารถยืนยันได้ที่ระบุถึงอยู่พืชเหล่านี้อยู่
ในปัจจุบัน พืชกินสัตว์ซึ่งมีขนาดใหญ่ที่สุดก็คือ *[[Nepenthes rajah]]* ซึ่งสามารถจับสัตว์เลี้ยงลูกด้วยนมขนาดเล็กกินได้ 

## ต้นไม้แห่งมาดากัสการ์
เรื่องของต้นไม้กินคนที่เป็นที่รู้จักอย่างแพร่หลายนั้นมีที่มาจากเรื่องที่แต่งให้หนังสือพิมพ์ นิวยอร์คเวิลด์ ของ เอ็ดมัน สเปนเซอร์ ในบทความมีจดหมายที่ตีพิมพ์ จากผู้ซึ่งอ้างตัวว่าเป็นนักสำรวจชาวเยอรมัน ชื่อ คาร์ล ลิช  "Karl Liche" (หรือ Carl Liche ) ได้รายงานการพบเห็นการบูชายันต์ของชนเผ่า Mkodo แห่งมาดากัสการ์โดยบังเอิญ และเหตุการณ์นี้ได้ถูกหนังสือพิมพ์ต่างๆ หยิบยกขึ้นมาเป็นประเด็น รวมถึงหนังสือพิมพ์เซาท์ออสเตรเลียรีจิสเตอร์ ฉบับวันที่ 27 ตุลาคม พ.ศ. 2417 ซึ่งทำให้เรื่องราวนี้ได้แพร่กระจายออกไปเป็นวงกว้าง


"*The slender delicate palpi, with the fury of starved serpents, quivered a moment over her head, then as if instinct with demoniac intelligence fastened upon her in sudden coils round and round her neck and arms; then while her awful screams and yet more awful laughter rose wildly to be instantly strangled down again into a gurgling moan, the tendrils one after another, like great green serpents, with brutal energy and infernal rapidity, rose, retracted themselves, and wrapped her about in fold after fold, ever tightening with cruel swiftness and savage tenacity of anacondas fastening upon their prey.*"


เรื่องราวของต้นไม้กินคนแห่งมาดากัสการ์นี้ได้รับการเผยแพร่อีกครั้งในพ.ศ. 2467 โดยอดีตผู้ว่าการรัฐมิชิแกน *Chase Osborn* ได้ประพันธ์หนังสือเรื่อง *Madagascar, Land of the Man-eating Tree*. ซึ่งอ้างถึงเรื่องของ Liche และระบุว่าชนพื้นเมืองและมิชชันนารีล้วนรู้จักต้นไม้ชนิดนี้

ในหนังสือ *Salamanders and other Wonders*, พ.ศ. 2498 นักประพันธ์วิทยาศาสตร์ *Willy Ley* ได้ระบุว่าทั้งเผ่า Mkodo และต้นไม้กินคนนี้ไม่มีอยู่จริง

## อ้างอิง


## แหล่งข้อมูลอื่น
* 

หมวดหมู่:พืชกินสัตว์
หมวดหมู่:ต้นไม้ในตำนาน
กลุ่มภาษาอาระเบียใต้โบราณ

**กลุ่มภาษาอาระเบียใต้โบราณ** () เป็นกลุ่มของภาษาที่มีความใกล้เคียงกัน 4 ภาษา ที่ใช้พูดทางตอนใต้ของคาบสมุทรอาระเบีย ซึ่งภาษาเหล่านี้ต่างจากภาษาอาหรับคลาสสิก กลุ่มผู้พูดภาษาเซมิติกที่ไม่ได้อพยพขึ้นเหนือได้เกิดการพัฒนาของกลุ่มภาษาใหม่ที่เรียกว่าเซมิติกตะวันตกเฉียงใต้ ภาษาในกลุ่มนี้ ได้แก่ ภาษาซาบาเอียน ภาษามินาเอีย ภาษากวาตาบาเนีย และภาษาฮาดรามัวติก กลุ่มนี้จัดเป็นสาขาตะวันตกของกลุ่มภาษาเซมิติกใต้

ภาษาในกลุ่มนี้มีระบบการเขียนเป็นของตนเองคืออักษรอาระเบียใต้ ต่อมาได้พัฒนาไปเป็นอักษรเอธิโอปิก มีจุดกำเนิดเช่นเดียวกับอักษรของกลุ่มภาษาเซมิติกอื่นๆ การเข้ามาของศาสนาอิสลามทำให้ภาษาอาหรับคลาสสิกเข้ามาเป็นภาษากลางแทนที่ภาษาเหล่านี้ ปัจจุบันเหลือเพียงข้อความโบราณและจารึกบางส่วนและยังมีอิทธิพลต่อภาษาอาหรับท้องถิ่นในบริเวณนั้นเช่นเดียวกับการที่ภาษาคอปติกมีอิทธิพลต่อภาษาอาหรับอียิปต์

## อ้างอิง

หมวดหมู่:กลุ่มภาษาเซมิติก
กลุ่มภาษาเซมิติกตะวันตก

**กลุ่มภาษาเซมิติกตะวันตก** () เป็นหนึ่งในกลุ่มย่อยของภาษากลุ่มเซมิติกโบราณที่ได้รับการยอมรับอย่างกว้างขวาง ผู้ประดิษฐ์คำนี้คนแรกคือ Fritz Hommel ใน ค.ศ. 1883

การจัดกลุ่มนี้ได้รับการสนับสนุนจาก Robert Hetzron และ John Huehnergard ผู้เชี่ยวชาญด้านกลุ่มภาษาเซมิติกที่แบ่งตระกูลภาษาเซมิติกเป็นสองสาขา: ตะวันอออกและตะวันตก 

กลุ่มตะวันออกประกอบด้วยภาษาเอ็บลาไอต์ และภาษาอัคคาเดีย ส่วนกลุ่มตะวันตกเป็นกลุ่มใหญ่ของกลุ่มภาษาเซมิติก ประกอบด้วยกลุ่มย่อยได้แก่ กลุ่มเอธิโฮปิก กลุ่มอาระเบียใต้ ภาษาอาหรับ และกลุ่มภาษาเซมิติกตะวันตกเฉียงเหนือ (ภาษายูการิติก ภาษาฮีบรู ภาษาอราเมอิก) กลุ่มภาษาเอธิโอปิกและอาระเบียใต้ มีลักษณะใกล้เคียงกันมาก บางครั้งรวมกันเป็นกลุ่มภาษาเซมิติกใต้ การจัดตำแหน่งของภาษาอาหรับภายในกลุ่มเซมิติกยังสับสน บางครั้งจัดให้อยู่ในกลุ่มเซมิติกใต้ บางครั้งรวมกับกลุ่มตะวันตกเฉียงเหนือเป็นกลุ่มภาษาเซมิติกกลาง

## อ้างอิง

## ข้อมูล
*Alice Faber, "Genetic Subgrouping of the Semitic Languages", in Hetzron, ed., 2013, *The Semitic Languages*, Routledge.

## แหล่งข้อมูลอื่น
*

หมวดหมู่:กลุ่มภาษาเซมิติก
ต่อมไทมัส

**ต่อมไทมัส** (thymus gland) เป็นต่อมไร้ท่อชนิดหนึ่ง อยู่ในระบบน้ำเหลือง อยู่บริเวณหลังกระดูกหน้าอก (sternum) โดยจัดเป็นอวัยวะน้ำเหลืองที่พบได้เพียงช่วงวัยหนึ่งเท่านั้น (primary lymphoid organ) ภายหลังจะถูกแทนที่ด้วยเนื้อเยื่อไขมัน (fat tissue) ต่างๆจนไม่สามารถมองเห็นต่อมไทมัสได้อีก 
: ต่อมไทมัสเป็นที่ที่ทำให้เกิดการเจริญเติบโตของ T cells ต่อไป โดยลักษณะของต่อมไทมัสนั้น จะมี capsule มาหุ้ม ซึ่งส่วนที่มาหุ้มนั้นเป็น loose connective tissue และยังแทรกเข้าไปในเนื้อของต่อมด้วย เราลักษณะแบบนี้เรียกว่า trabeculae หรืออาจเรียกว่า septum หรือ septa ก็ได้ โดย septum หรือ septa นี้ จะแบ่งออกเป็น lobule เล็กๆ 
: ต่อมไทมัสจะขนาดเล็กลงเรื่อยๆตามอายุ
200px|thumb|right|ตำแหน่งของต่อมไทมัสบริเวณอก
200px|thumb|right|กายวิภาคและตำแหน่งของต่อมไทมัส

หมวดหมู่:อวัยวะ
หมวดหมู่:ระบบต่อมไร้ท่อ
ระบบประสาทอิสระ

thumb|300px|ระบบประสาทอิสระ<br />สีน้ำเงิน = พาราซิมพาเทติก<br />สีแดง = ซิมพาเทติก
**ระบบประสาทอิสระ**หรือ**ระบบประสาทอัตโนวัติ** () เป็นการทำงานของระบบประสาทที่เกี่ยวข้องกับการตอบสนองและควบคุมการทำงานของกล้ามเนื้อเรียบ ทำหน้าที่อยู่นอกอำนาจจิตใจแบ่งได้เป็น 2 ระบบคือ
* ระบบประสาทซิมพาเทติก (sympathetic) เป็นการเตรียมร่างกายสำหรับสภาพที่กดดัน เคร่งเครียด หรือกิจกรรมที่ต้องใช้พลังงานมาก เป็นการเตรียมตัวเพื่อสู้หรือหนี ได้แก่ เพิ่มการไหลเวียนของเลือด ระบบย่อยอาหารหยุดทำงาน ม่านตาขยาย หายใจเข้าเพื่อนำปริมาณอากาศเข้ามากขึ้น
* ระบบประสาทพาราซิมพาเทติก (parasympathetic) เป็นระบบประสาทที่ทำงานในสภาวะพักของร่างกาย ในสภาพนี้ ระบบย่อยอาหารทำงาน หัวใจเต้นช้า หายใจเข้าเพื่อนำอากาศเข้าปกติ

## อ้างอิง


หมวดหมู่:ระบบประสาท
ระบบลิมบิก

right|200px
**ระบบลิมบิก** เป็นกลุ่มของส่วนของสมองที่อยู่ตามแนวโค้งระหว่างทาลามัสกับซีรีบรัล คอร์เท็กซ์ ทำงานร่วมกันในการรับรู้เกี่ยวกับอารมณ์และพฤติกรรม ประกอบด้วย
* ไฮโปทาลามัส ที่เป็นกลุ่มของเซลล์ประสาทที่ทำหน้าที่เป็นต่อมไร้ท่อด้วย มีหน้าที่ควบคุมอุณหภูมิของร่างกาย ความหิว สมดุลของน้ำและวงจรการหลับ-ตื่น 
* อะมิกดาลา (amygdala) เป็นส่วนที่ควบคุมความทรงจำและการตอบสนองต่อการได้รับรางวัลและการถูกลงโทษ 
* ฮิปโปแคมปัส (hippocampus) เป็นส่วนที่โค้งรอบทาลามัสควบคุมพฤติกรรมที่ตอบสนองต่ออารมณ์ การสร้างความทรงจำระยะยาว และการเรียนรู้

หมวดหมู่:สมองใหญ่
หมวดหมู่:ประสาทกายวิภาคศาสตร์

หมวดหมู่:ความจำ
กลุ่มภาษาเซมิติกใต้

**กลุ่มภาษาเซมิติกใต้** () เป็นกลุ่มย่อยของกลุ่มภาษาเซมิติก นอกเหนือจากกลุ่มภาษาเซมิติกตะวันออก (เช่นภาษาอัคคาเดีย) และกลุ่มภาษาเซมิติกตะวันตก (เช่น ภาษาอาหรับ ภาษาอราเมอิก ภาษาฮีบรู)

กลุ่มภาษาเซมิติกใต้แบ่งได้อีกเป็นสองสาขาหลัก คือกลุ่มภาษาอาระเบียใต้ที่ใช้พูดทางชายฝั่งตอนใต้ของคาบสมุทรอาระเบีย และกลุ่มภาษาเอธิโอปิกที่พบตามฝั่งทะเลแดงด้านจะงอยของทวีปแอฟริกา โดยเฉพาะในเอธิโอเปียและเอริเทรียในปัจจุบัน ภาษาหลักในเอริเทรียเช่น ภาษาทีกรินยา ภาษาติเกร เป็นกลุ่มภาษาเอธิโอปิกเหนือ ในขณะที่ภาษาอัมฮาราที่เป็นภาษาหลักในเอธิโอเปียเป็นกลุ่มภาษาเอธิโอปิกใต้

บ้านเกิดของกลุ่มภาษาเซมิติกใต้ยังเป็นที่ถกเถียงกันอยู่ ส่วนใหญ่เชื่อว่าอยู่ทางตอนเหนือของของเอธิโอเปียและเอริเทรีย หรือทางตะวันตกเฉียงใต้ของคาบสมุทรอาระเบีย หลักฐานทางประวัติศาสตร์ของกลุ่มภาษาเซมิติกใต้ สาขาเอธิโอปิกในแอฟริกา เชื่อว่าเกิดจากการอพยพของผู้พูดภาษาอาระเบียใต้จากเยเมนเมื่อไม่กี่พันปีที่ผ่านมา บางกลุ่มเชื่อว่า การอพยพนี้เป็นการอพยพกลับของกลุ่มผู้พูดตระกูลภาษาแอฟโฟร-เอเชียติกที่มีต้นกำเนิดในแอฟริกา และอพยพเข้าสู่ตะวันออกกลางและคาบสมุทอาระเบีย โดยกลุ่มของผู้พูดภาษาเซมิติกดั้งเดิม แต่นักภาษาศาสตร์บางคน เช่น A. Murtonen (1967) เชื่อว่ากลุ่มภาษานี้มีต้นกำเนิดในเอธิโอเปีย

## อ้างอิง

หมวดหมู่:กลุ่มภาษาเซมิติก
สโมสรฟุตบอลควีนส์พาร์กเรนเจอส์

*ระวังสับสนกับ: [[สโมสรฟุตบอลควีนส์พาร์ก]] ในสกอตติชลีก* 

**สโมสรฟุตบอลควีนส์พาร์กเรนเจอส์** () เป็นสโมสรฟุตบอลอาชีพอังกฤษ จากเมืองไวต์ซิตี แฮมเมอร์สมิทและฟูแลม เวสต์ลอนดอน กรุงลอนดอน 

สโมสรเป็นผู้ชนะในฟุตบอลลีกแชมเปียนชิปฤดูกาล 2010-11 ทำให้เลื่อนชั้นมายังพรีเมียร์ลีกเป็นครั้งแรกในรอบ 15 ปี สโมสรเป็นผู้ชนะเลิศในฟุตบอลลีกคัพ ปี ค.ศ. 1967 ยังเป็นรองชนะเลิศในการแข่งขันดิวิชันหนึ่งแบบเก่าในฤดูกาล 1975–76 ยังเข้าสู่รอบชิงชนะเลิศในเอฟเอคัพ ปี ค.ศ. 1982

## ผู้เล่น
### ผู้เล่นทีมชุดแรก

## อ้างอิง

## แหล่งข้อมูลอื่น
* 
* 


ค
ค
ค
ค
ค
บันทึกลับของแอนน์ แฟรงค์

**บันทึกลับของแอนน์ แฟรงค์** () เป็นหนังสือที่สร้างขึ้นจากสมุดบันทึกประจำวันภาษาดัตช์ของอันเนอ ฟรังค์ ขณะที่เธอและครอบครัวต้องหลบซ่อนตัวอยู่เป็นเวลาเกือบสองปี เพื่อหลบหนีการล่าชาวยิวในเนเธอร์แลนด์ขณะตกอยู่ภายใต้การควบคุมของนาซีเยอรมนีระหว่างสงครามโลกครั้งที่สอง ครอบครัวของอันเนอ ฟรังค์ ถูกจับตัวได้ในปี ค.ศ. 1944 และส่งไปยังค่ายกักกันชาวยิว อันเนอผู้เขียนเสียชีวิตด้วยโรคไข้รากสาดใหญ่ในค่ายกักกันแบร์เกิน-เบลเซินใน ค.ศ. 1945 มีป คีสและBep Voskuijlกู้คืนสมุดบันทึกประจำวันของอันเนอขึ้นมา ต่อมาเมื่อสิ้นสุดสงคราม มีปนำสมุดบันทึกไปให้ออทโท ฟรังค์ พ่อของเธอ ซึ่งเป็นคนเดียวในครอบครัวที่รอดชีวิต ก่อนนำบันทึกนี้ออกเผยแพร่ต่อสาธารณะ

สมุดบันทึกประจำวันนี้ได้รับการตีพิมพ์ถึงมากกว่า 70 ภาษา หนังสือได้รับการตีพิมพ์ครั้งแรกโดยสำนักพิมพ์ Contact Publishing ในกรุงอัมสเตอร์ดัม ใน ค.ศ. 1947 ใช้ชื่อเรื่องในภาษาดัตช์ว่า  (*ห้องลับ : บันทึกประจำวันตั้งแต่ 12 มิถุนายน 1942 - 1 สิงหาคม 1944*) หนังสือเป็นที่วิพากษ์วิจารณ์โดยกว้างขวางและเป็นที่นิยมอย่างรวดเร็วหลังจากฉบับแปลภาษาอังกฤษออกจำหน่ายใน ค.ศ. 1952 ใช้ชื่อเรื่องว่า *Anne Frank: The Diary of a Young Girl* พิมพ์โดยสำนักพิมพ์ Doubleday & Company ในสหรัฐ และโดยสำนักพิมพ์ Vallentine Mitchell ในอังกฤษ หนังสือเล่มนี้ถือว่าเป็นหนึ่งในหนังสือยอดเยี่ยมแห่งศตวรรษที่ 20

ลิขสิทธิ์สมุดจดบันทึกภาษาดีตช์ที่ตีพิมพ์ใน ค.ศ. 1947 หมดอายุในวันที่ 1 มกราคม ค.ศ. 2016 หลังผู้เขียนเสียชีวิต 70 ปี เนื่องด้วยกฎทั่วไปของกฎหมายลิขสิทธิ์ในสหภาพยุโรป ทำให้หนังสือฉบับภาษาดัตช์สามารถเผยแพร่ทางออนไลน์ได้

## อ้างอิง

## แหล่งข้อมูลอื่น

* The history of the diary of Anne Frank
* About the Diary of Anne Frank
* Anne's manuscripts
* Online exhibition of Anne Frank's manuscripts
* Anne Frank Quotes

หมวดหมู่:นวนิยายอิงประวัติศาสตร์
หมวดหมู่:วรรณกรรมแปล
หมวดหมู่:วรรณกรรมในปี พ.ศ. 2490
หมวดหมู่:วรรณกรรมดัตช์
หมวดหมู่:อันเนอ ฟรังค์
หมวดหมู่:อนุทิน
หมวดหมู่:ความทรงจำแห่งโลก
ไวรัสตับอักเสบซี

**ไวรัสตับอักเสบซี** (hepatitis C virus; **HCV**) เป็นไวรัสอาร์เอ็นเอสายเดี่ยวที่มีขนาดเล็ก (ขนาด 55–65 nm), มีเปลือกหุ้ม และเป็นประเภทพอซิทีฟเซนส์ เป็นส่วนหนึ่งของแฟมิลี *[[Flaviviridae]]* ไวรัสนี้เป็นต้นเหตุให้เกิด โรคตับอักเสบซี และมเร็งบางชนิดเช่นมะเร็งตับ (เฮปาโตเซลลูลาร์คาร์ซีโนมา; HCC) และ มะเร็งน้ำเหลืองในมนุษย์

## อนุกรมวิธาน
ไวรัสตับอักเสบซีเป็ส่วนหนึ่งของจีนัส *[[Hepacivirus]]*, ซึ่งเป็นส่วนหนึ่งของแฟมิลี *[[Flaviviridae]]* และเคยเชื่อว่าเป็นสมาชิกเดียวในจีนัสนี้ อย่างไรก็ตามได้มีการค้นพบสมาชิกร่วมจีนัสแล้วในสุนัขคือ canine hepacivirus และมีไวรัสอย่างน้อยหนึ่งชนิดในจีนัสนี้ที่เกิดโรคในม้า และมีการระบุไวรัสอื่น ๆ ในหนูและค้างคาว

## ดูเพิ่ม
* ไวรัสมะเร็ง
* HCV IRES
* Hepatitis C virus stem-loop VII
* Hepatitis C virus 3'X element
* Hepatitis C virus (HCV) cis-acting replication element (CRE)
*Discovery and development of NS5A inhibitors

## อ้างอิง

## แหล่งข้อมูลอื่น
* Academic articles about the HCV six genotypes  Clodovero Ferri
* HCV Sequence and Immunology Databases  at Los Alamos National Laboratory
* Virus Pathogen Database and Analysis Resource (ViPR): Flaviviridae 

หมวดหมู่:ไวรัส
อลัน วู

**อลัน วู** หรือ **หวู เจิ้นเทียน** () หรือชื่อเดิม **หวู เจิ้นยู่** () เกิดเมื่อวันที่ 11 มิถุนายน พ.ศ. 2515 เป็นชาวสิงคโปร์ โดยมีเชื้อสายจีน-อเมริกัน  เป็นนักแสดง, พิธีกร, อดีตวีเจเอ็มทีวี เอเชีย  และที่สร้างชื่อเสียงที่สุดของอาชีพการงานของเขาก็คือการเป็นพิธีกรเรียลลิตี้โชว์ชื่อดังอย่าง  **[[ดิ อะเมซิ่ง เรซ เอเชีย]]**

## ประวัติ
อลันจบการศึกษาจากมหาวิทยาลัยแคลิฟอร์เนีย เบิร์กเลย์ และได้เข้าสู่วงการบันเทิง  ด้วยบุคลิกและภาพลักษณ์ที่ดี  จึงเข้ามาเป็นนายแบบสังกัดฟอร์ด เอเจนซี่  ในขณะนั้นเองเขาได้ร่วมแข่งขันรายการเฟียร์ แฟ็คเตอร์โดยได้ลำดับ 2 ทำให้ชีวิตของเขาเปลี่ยนไปและมุ่งหน้าสู่ฮ่องกงเพื่อเริ่มต้นอาชีพนักแสดง

เขาต้องฟันฝ่าอุปสรรคกับภาษาจีนกลางและภาษาจีนกวางตุ้ง เอ็มทีวีไต้หวันได้ให้โอกาสเขาได้เป็นวีเจ  โดยเป็นพิธีกรร่วมในคอนเสิร์ตวันคริสต์มาส และงานแสดงละครเรื่อง "Wu Yan De Ai" และภาพยนตร์ตลกโรแมนติกอย่าง "I Do, I Do" ของประเทศสิงคโปร์

ความโด่งดังของเขายิ่งทวีคูณเพิ่มขึ้นเมื่อเขาได้เป็นพิธีกรในรายการ ดิ อะเมซิ่ง เรซ เอเชีย ตั้งแต่ฤดูกาลแรกจนถึงปัจจุบัน ทางช่องเอเอ็กซ์เอ็น ทำให้เขาเป็นที่รู้จักไปทั่วเอเชียเนื่องจากรายการนี้เป็นรายการที่ดังมากและออกอากาศทั่วทั้งเอเชีย รวมถึงยังมีอีกหลายประเทศที่ซื้อรายการไปฉายต่อในประเทศตนเองภายหลังอีกด้วย

เขาแต่งงานกับนักแสดงสาวชาวสิงคโปร์ชื่อว่า "หว่อง ลี่หลิน" มีลูกสาวชื่อเซ็จ  และลูกชายโจนัส  โดยงานแต่งงานของทั้งสองจัดขึ้นโดยบริษัทฟลาย เอ็นเตอร์เทนเมนต์http://www.fly.com.sg

## รายการทีวี
*Beautiful Connection (2002)
*Always On My Mind 无炎的爱 (2003)
*Night Corridor (2003)
*True Heroes (2003)
*Baby Blues (2005)
*I do, I do (2005)
*My Lucky Charm (2005)
*House of Joy (2006) (นักแสดงสมทบ)
*ดิ อะเมซิ่ง เรซ เอเชีย (2006 – ปัจจุบัน) (พิธีกร)
*ดิ อะเมซิ่ง เรซ 16 (2010) (เป็นผู้ถือคำใบ้)
*Kung Fu Hip-Hop (2008)
*Beg for Death
*C.I.D 刑警二人组
*Shanghai Idol (พิธีกร)
*A Child's Hope 孩有明天
*A Child's Hope II 孩有明天II
*My In Laws
*City Of Heroes
*The Unbeatables
*Bukit Ho Swee  河水山
*Love Matters – Coffee on Cream
*Fear Factor (ผู้เข้าแข่งขัน)

## อ้างอิง

## แหล่งข้อมูลอื่น
*

หมวดหมู่:พิธีกรชาวสิงคโปร์
หมวดหมู่:ชาวสิงคโปร์เชื้อสายจีน
หมวดหมู่:ดิ อะเมซิ่ง เรซ
หมวดหมู่:บุคคลที่เกิดในปี พ.ศ. 2515
หมวดหมู่:นักแสดงฮ่องกง
หมวดหมู่:บุคคลจากมหาวิทยาลัยแคลิฟอร์เนีย เบิร์กลีย์
เบรกแดนซ์

**เบรกแดนซ์** () เป็นการเต้นลักษณะสตรีทแดนซ์ พัฒนาโดยเป็นส่วนหนึ่งของวัฒนธรรมฮิปฮอป ท่ามกลางชาวแอฟริกัน-อเมริกัน และวัยรุ่นชาวเปอร์โตริโก ในแมนฮัตตันและเซาธ์บร็อกซ์ ในนครนิวยอร์ก ตั้งแต่ต้นทศวรรษ 1970 และยังใช้เต้นในเพลงป็อป ฟังก์ หรือฮิปฮอป โดยมักใช้ดนตรีรีมิกซ์แนวเบรกที่ทำให้ยืดขึ้น และเป็นที่รู้จักเด่นชัดในแนวการเต้นสไตล์ฮิปฮอป คนที่เต้นประเภทนี้จะเรียกว่า เบรกแดนเซอร์, เบรกเกอร์, บี-บอย หรือ บี-เกิร์ล

## อ้างอิง

## อ่านเพิ่ม

* 

## แหล่งข้อมูลอื่น


หมวดหมู่:กีฬาในโอลิมปิกฤดูร้อน
กระทรวงวิทยาศาสตร์ เทคโนโลยี และสิ่งแวดล้อม

**กระทรวงวิทยาศาสตร์ เทคโนโลยี และสิ่งแวดล้อม** เป็นกระทรวงหนึ่งของรัฐบาลไทย ตั้งแต่ปี พ.ศ. 2535 จนถึงปี พ.ศ. 2545 เมื่อมีการประกาศใช้พระราชบัญญัติปรับปรุงกระทรวง ทบวง กรม พ.ศ. 2545 หน่วยงานภาครัฐได้มีการปรับโครงสร้างใหม่ ซึ่งส่งผลให้กระทรวงวิทยาศาสตร์ เทคโนโลยี และสิ่งแวดล้อม ถูกแบ่งออกเป็นกระทรวงต่าง ๆ ที่มีความรับผิดชอบเฉพาะด้านมากขึ้น ได้แก่

* กระทรวงวิทยาศาสตร์และเทคโนโลยี
* กระทรวงพลังงาน
* กระทรวงทรัพยากรธรรมชาติและสิ่งแวดล้อม

## ดูเพิ่ม
* กระทรวงในประเทศไทย

## อ้างอิง

วิทยาศาสตร์ เทคโนโลยี และสิ่งแวดล้อม
วิทยาศาสตร์ เทคโนโลยี และสิ่งแวดล้อม
หมวดหมู่:ก่อตั้งในประเทศไทยในปี พ.ศ. 2535
วิทยาศาสตร์ เทคโนโลยี และสิ่งแวดล้อม
หมวดหมู่:สิ้นสุดในประเทศไทยในปี พ.ศ. 2545
โรงพยาบาลอินทร์บุรี

**โรงพยาบาลอินทร์บุรี** เป็นโรงพยาบาลของรัฐขึ้นตรงต่อสำนักงานสาธารณสุขจังหวัดสิงห์บุรี สำนักงานปลัดกระทรวงสาธรณสุข  กระทรวงสาธารณสุข  ประเภทโรงพยาบาลทั่วไปขนาด150 เตียง  ตั้งอยู่เลขที่ 37/7 หมู่ที่ 1 ตำบลทับยา  อำเภออินทร์บุรี  จังหวัดสิงห์บุรี   ริมฝั่งตะวันตกติดแม่น้ำเจ้าพระยา  ทิศเหนือห่างจาก พิพิธภัณฑ์สถานแห่งชาติอินทร์บุรี ประมาณ 1 กิโลเมตรและอยู่ห่างจากจังหวัดสิงห์บุรีไปทางทิศเหนือ 12 กิโลเมตร  โดยมีบริเวณพื้นที่ทั้งหมด 47 ไร่  ซึ่งเดิมเป็นวัดร้างชื่อ "วัดเชี่ยน" รวมกับที่ดินซึ่งประชาชนบริจาคเพิ่มเติม  ประชาชนทั่วไปจึงเรียกโรงพยาบาลนี้ว่า  "โรงพยาบาลวัดเชี่ยน" ภายใต้สโลแกน อบอุ่นดุจบ้านบริการเป็นเลิศ

## ประวัติ
โรงพยาบาลอินทร์บุรี   จังหวัดสิงห์บุรี  มีกำเนิดจากดำริและการดำเนินการก่อสร้างของพระเทพสุทธิโมลี (ผึ่ง  บัวสรวง) อดีตเจ้าอาวาส วัดโบสถ์ พระอารามหลวง อำเภออินทร์บุรีและอดีตเจ้าคณะจังหวัดสิงห์บุรีฝ่ายธรรมยุติ  โดยหาทุนบริจาคจากประชาชนผู้มีจิตศรัทธาและได้ติดต่อกับกรมศาสนา กระทรวงศึกษาธิการขอเช่าที่ดินวัดเชี่ยน ซึ่งเป็นวัดร้างเพื่อใช้เป็นสถานที่ก่อสร้างโรงพยาบาล  ปี พ.ศ. 2496 ได้ติดต่อกับกระทรวงสาธารณสุขเพื่อขอสร้างเป็นโรงพยาบาลในปีต่อมา  ปี พ.ศ. 2499 กระทรวงสาธารณสุขจึงได้อนุมัติสร้างให้เป็นสถานีอนามัยชั้น 1 เปิดดำเนินการเมื่อวันที่ 10 พฤศจิกายน 2500 สังกัดกรมอนามัย  กระทรวงสาธารณสุข  มีนายแพทย์หาญ  พันธุ์ภู่ เป็นนายแพทย์ประจำ  ต่อมาปี พ.ศ. 2501 ได้รับงบประมาณจากกระทรวงสาธรณสุขก่อสร้างอาคารเพื่มเติม  ได้แก่บ้านพักแพทย์  บ้านพักเจ้าหน้าที่อื่น ๆ โรงครัวและโรงซักฟอก 
วันที่ 22 มีนาคม 2502 จึงเปิดดำเนินการเป็นโรงพยาบาลในสังกัด กรมการแพทย์  กระทรวงสาธารณสุข  ดำเนินกิจการเรื่อยมาจนถึงปัจจุบัน 

ตลอดระยะเวลา 60 ปีที่ผ่านมา  โรงพยาบาลอินทร์บุรี  ได้รับการพัฒนาในทุก ๆ ด้านอย่างเป็นระบบและต่อเนื่องด้วยความสามารถของผู้อำนวยการโรงพยาบาลและด้วยความร่วมมือร่วมใจของบุคลากรทุกฝ่ายในโรงพยาบาล และด้วยความสนับสนุนของผู้มีจิตศรัทธาที่ได้ร่วมกันบริจาคทุนทรัพย์ ในการก่อสร้างอาคารต่าง ๆ ปัจจุบันโรงพยาบาลอินทร์บุรี  ยังคงมุ่งพัฒนาคุณภาพของโรงพยาบาลในทุก ๆ ด้าน  ให้สอดคล้องกับความต้องการของประชาชน โดยคำนึงถึงประสิทธิภาพและคุณภาพของการบริการ

## บุคลากรทางการแพทย์
### การแบ่งส่วนราชการ
โรงพยาบาลอินทร์บุรี  มีการแบ่งส่วนราชการ ดังต่อไปนี้

* กลุ่มงานอายุรกรรม
* กลุ่มงานศัลยกรรม
* ศัลยศาสตร์ออร์โทพีดิกส์
* กลุ่มงานสูติ-นรีเวชกรรมฯ
* กลุ่มงานกุมารเวชกรรม
* กลุ่มงานจักษุวิทยา
* กลุ่มงานการแพทย์แผนไทยและการแพทย์ทางเลือก
* กลุ่มงานอาชีวเวชกรรม
* ศูนย์ตรวจสุขภาพ (Check up Center) 
* กลุ่มงานวิสัญญีวิทยา
* กลุ่มงานรังสีวิทยา เอกเรย์คอมพิวเตอร์
* กลุ่มงานพยาธิวิทยา
* กลุ่มงานเภสัชกรรม
* กลุ่มงานทันตกรรม
* กลุ่มงานการพยาบาล
* กลุ่มงานจิตเวชและยาเสพติด
* กลุ่มงานเวชกรรมสังคม
* กลุ่มงานอุบัติเหตุและฉุกเฉิน
* กลุ่มงานผู้ป่วยนอก
* กลุ่มงานทรัพยากรบุคคล 
* กลุ่มงานพัฒนาคุณภาพบริการและวิชาการ
* ศูนย์พัฒนาคุณภาพ
* ศูนย์เทคโนโลยีสารสนเทศ
* ศูนย์เวชศาสตฟื้นฟู
* ศูนย์Intermediacare
* ศูนย์สิทธิประโยชน์ 
* ฝ่ายธุรการ
* ฝ่ายการเงินและบัญชี
* ฝ่ายพัสดุและบำรุงรักษา
* ฝ่ายโภชนาการ
* ฝ่ายสุขศึกษา

## อ้างอิง

## แหล่งข้อมูลอื่น
* โรงพยาบาลอินทร์บุรี 

อินทร์บุรี
อินทร์บุรี
หมวดหมู่:สิ่งก่อสร้างในอำเภออินทร์บุรี
หมวดหมู่:ก่อตั้งในประเทศไทยในปี พ.ศ. 2496
อินทร์บุรี
Style sheet

**Style sheet** อาจหมายถึง
* ภาษาสไตล์ชีต
* ระเบียบงานสารบรรณ
มาร์ตติ อะห์ติซาริ

**มาร์ตติ โอยวา กาเลวิ อะห์ติซาริ** () เป็นนักการทูตและนักการเมืองชาวฟินแลนด์ อดีตประธานาธิบดีของฟินแลนด์ ทูตและผู้ไกล่เกลี่ยแห่งสหประชาชาติ และผู้ได้รับรางวัลโนเบลสาขาสันติภาพประจำปี 2551

## ประวัติ
มาร์ตติ อะห์ติซาริเกิดเมื่อวันที่ 23 มิถุนายน พ.ศ. 2480 ที่เมืองวีปุริ ประเทศฟินแลนด์ (ปัจจุบันอยู่ในประเทศรัสเซีย) โดยโอยวา อะห์ติซาริ ผู้เป็นบิดา เป็นนายทหารชั้นประทวน ปู่ของโอยวาอพยพมาจากทางตอนใต้ของนอร์เวย์ โอยวาได้สัญชาติฟินแลนด์ในปี พ.ศ. 2472 และเปลี่ยนนามสกุลจากอดอล์ฟเซนเป็นอะห์ติซาริในปีพ.ศ. 2478

มาร์ตติ อะห์ติซาริย้ายไปยังเมืองกัวปิโอในขณะที่บิดาต้องเข้าทำงานทหาร โดยมาร์ตติได้เข้าโรงเรียนที่กัวปิโอ ก่อนจะย้ายไปโอวลุในเวลาต่อมา อะห์ติซาริเรียนได้วุฒิการเป็นครูชั้นประถมจากมหาวิทยาลัยโอวลุในปี พ.ศ. 2502 และได้ทำงานสอนในโอวลุและประเทศปากีสถาน ก่อนจะเข้าทำงานในกระทรวงการต่างประเทศในปี พ.ศ. 2508 และในปี พ.ศ. 2516 ได้เป็นเอกอัครราชทูตฟินแลนด์ประจำประเทศแทนซาเนีย แซมเบีย โซมาเลีย และโมแซมบิก 

อะห์ติซาริดำรงตำแหน่งข้าหลวงสหประชาชาติในนามิเบียในปี พ.ศ. 2520 ถึง 2524 และยังได้รับแต่งตั้งเป็นผู้แทนพิเศษของเลขาธิการใหญ่แห่งสหประชาชาติในนามิเบียในปี พ.ศ. 2521 อะห์ติซาริได้เป็นผู้นำปฏิบัติการของสหประชาชาติที่ให้ความช่วยเหลือนามิเบียในการได้รับเอกราช อะห์ติซาริได้รับรางวัลโอ อาร์ แตมโบจากแอฟริกาใต้สำหรับ "ผลงานอันโดดเด่นในฐานะนักการทูต และการทุ่มเทให้กับการเกิดเสรีภาพในแอฟริกาและสันติภาพในโลก" 

### ตำแหน่งประธานาธิบดี
อะห์ติซาริเป็นตัวแทนพรรคสังคมประชาธิปไตยฟินแลนด์ ลงสมัครตำแหน่งประธานาธิบดีในปีพ.ศ. 2536 และชนะการเลือกตั้งเหนือเอลิซาเบท เรห์น จากพรรคประชาชนสวีเดน และเข้ารับตำแหน่งประธานาธิบดีของฟินแลนด์ในวันที่ 1 มีนาคน พ.ศ. 2537

### หลังตำแหน่งประธานาธิบดี
อะห์ติซาริ ร่วมกับซีริล รามาฟอซา ช่วยเหลือในกระบวนการสันติภาพไอร์แลนด์ โดยเข้าตรวจสอบการปลดอาวุธของกองทัพสาธารณรัฐไอร์แลนด์ (ไออาร์เอ) ในปี พ.ศ. 2544 อะห์ติซาริเป็นผู้ทำหน้าที่ไกล่เกลี่ยระหว่างขบวนการเสรีอาเจะฮ์และรัฐบาลอินโดนีเซียในปีพ.ศ. 2548 และได้รับตำแหน่งผู้แทนพิเศษของสหประชาชาติในคอซอวอในปีเดียวกัน

คณะกรรมการโนเบลนอร์เวย์ ประกาศในวันที่ 10 ตุลาคม พ.ศ. 2551 ว่ามาร์ตติ อะห์ติซาริ ได้รับรางวัลโนเบลสาขาสันติภาพประจำปี 2551 "สำหรับความพยายามในการแก้ปัญหาความขัดแย้งระดับนานาชาติในหลายทวีปมานานกว่าสามทศวรรษ"

## อ้างอิง

## แหล่งข้อมูลอื่น

* เว็บไซต์ของอะห์ติซาริ 

หมวดหมู่:ประธานาธิบดีฟินแลนด์
หมวดหมู่:ผู้ได้รับรางวัลโนเบลสาขาสันติภาพ
หมวดหมู่:ครูโรงเรียนชาวฟินแลนด์
ฮิเดอากิ คามิชิโระ

**ฮิเดอากิ คามิชิโระ** () นักมวยสากลชาวญี่ปุ่น เกิดเมื่อ 28 มีนาคม พ.ศ. 2505 ที่ฟูกูโอกะ จังหวัดฟูกูโอกะ ประเทศญี่ปุ่น สถิติการชก 8 ครั้ง ชนะ 7 (น็อค 6) แพ้ 1 

## เกียรติประวัติ

* เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นฟลายเวท เมื่อ 31 มกราคม 2531 แพ้อาร์ทีดี​ สด จิตรลดา ยก 7 ที่ ญี่ปุ่น

## อ้างอิง

* สถิติการชก boxrec.com 
หมวดหมู่:นักมวยสากลชาวญี่ปุ่น
หมวดหมู่:บุคคลจากฟูกูโอกะ
อัลวิน เฟลิซิดา

**อัลวิน เฟลิซิดา** (Alvin Felicilda) นักมวยสากลชาวฟิลิปปินส์ เกิดเมื่อ 2 สิงหาคม พ.ศ. 2525 ที่ มินดาเนา ประเทศฟิลิปปินส์ สถิติการชก 33ครั้ง ชนะ 19 (น็อค 10) เสมอ 2 แพ้ 12 
## ประวัติ

เฟลิซิดาขึ้นชกมวยสากลครั้งแรกเมื่อ 17 ตุลาคม พ.ศ. 2541 ชนะคะแนน โดดอง เรกโต จากนั้น ขึ้นชกชนะเป็นส่วนใหญ่ในฟิลิปปินส์ เคยมาชกในไทย แพ้คะแนน สมาน ส.จาตุรงค์เมื่อ พ.ศ. 2543 และแพ้คะแนน พงษ์ศักดิ์เล็ก ศิษย์คนองศักดิ์ เมื่อ พ.ศ. 2544 จากนั้น ได้ชิงแชมป์ ABCO รุ่นซูเปอร์ฟลายเวทเมื่อ 8 พฤษภาคม พ.ศ. 2544 แพ้คะแนน สด เพชรสุภาพรรณ ต่อมาได้ชิงแชมป์ ABCO รุ่นแบนตัมเวทอีก เมื่อ 3 พฤษภาคม พ.ศ. 2545 แต่ทำได้เพียงแพ้คะแนน เดชดำรง ป.เมืองสุรินทร์ หลังจากนั้น เฟลิซิดายังคงขึ้นชกชนะเป็นส่วนใหญ่ จนได้ครองแชมป์ฟิลิปปินส์รุ่นแบนตัมเวทเมื่อ 8 สิงหาคม พ.ศ. 2546 ชนะน็อค จอห์นนี่ เลียร์ยก 8 จากนั้น เฟซิลิดาได้ไปชิงแชมป์ OPBF รุ่นแบนตัมเวท ที่ญี่ปุ่นเมื่อ 9 พฤศจิกายน พ.ศ. 2546 ซึ่งเฟลิซิดาเป็นฝ่ายแพ้น็อค โฮซูมิ ฮาเซกาวาใน ยกที่ 10 หลังจากการชกครั้งนี้ เฟลิซิดามีอาการบาดเจ็บที่ศีรษะจนต้องสละแชมป์ฟิลิปปินส์รุ่นแบนตัมเวทและแขวนนวมไป

## เกียรติประวัติ

* แชมป์ฟิลิปปินส์รุ่นแบนตัมเวท (2546)
* เคยชิงแชมป์ต่อไปนี้แต่ไม่สำเร็จ
** ชิงแชมป์ ABCO รุ่นซูเปอร์ฟลายเวทเมื่อ 15 สิงหาคม 2544 แพ้คะแนน สด เพชรสุภาพรรณ ที่ กทม.
**ชิงแชมป์ ABCO รุ่นซูเปอร์ฟลายเวทเมื่อ 3 พฤษภาคม 2545 แพ้คะแนน เดชดำรงค์ ป.เมืองสุรินทร์ ที่ นนทบุรี
** ชิงแชมป์ OPBF รุ่นแบนตัมเวทเมื่อ 9 พฤศจิกายน 2546 แพ้ทีเคโอ โฮซูมิ ฮาเซงาวะ ยก 10 ที่ ญี่ปุ่น

## อ้างอิง

* สถิติการชก boxrec.com  
หมวดหมู่:นักมวยสากลชาวฟิลิปปินส์รุ่นซูเปอร์ฟลายเวท
หมวดหมู่:นักมวยสากลชาวฟิลิปปินส์รุ่นแบนตัมเวท
หมวดหมู่:แชมป์มวยสากลประเทศฟิลิปปินส์
หมวดหมู่:บุคคลจากเกาะมินดาเนา
คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี

**คณะศิลปประยุกต์และสถาปัตยกรรมศาสตร์** มหาวิทยาลัยอุบลราชธานี (Faculty of Applied Arts and Architecture) เป็นคณะแรกของมหาวิทยาลัยที่จัดการเรียนการสอนทางด้านศิลปะในหลักสูตรระดับปริญญาตรี และในปี พ.ศ. 2558 ได้มีการเปิดรับนักศึกษาหลักสูตรสถาปัตยกรรมศาสตรบัณฑิตเข้าศึกษานับว่าเป็นหลักสูตรแรกทางด้านสถาปัตยกรรมศาสตร์ของภูมิภาคตะวันออกเฉียงเหนือตอนล่าง เดิมคือ คณะศิลปประยุกต์และการออกแบบ (Faculty of Applied Arts and Design)

## ประวัติ
**คณะศิลปประยุกต์และสถาปัตยกรรมศาสตร์** เป็นแหล่งสร้างความรู้ทางการออกแบบโดยอาศัยศิลปวัฒนธรรมท้องถิ่นเป็นพื้นฐานสำคัญ รัฐบาลได้จัดตั้งมหาวิทยาลัยอุบลราชธานี ขึ้นตามนโยบายเร่งรัดที่พัฒนาชนบทและพัฒนาคุณภาพชีวิตของประชากรในท้องถิ่น รวมทั้งความพยายามที่จะปรับเปลี่ยนสภาพการผลิตทางการเกษตรให้สอดคล้องกับการผลิตในภาคอุตสาหกรรม มหาวิทยาลัยอุบลราชธานีได้มุ่งเน้นกำลังคนในสาขาวิชาต่าง ๆ ที่ขาดแคลน เพื่อสนองตอบแนวนโยบายของรัฐและความต้องการของชาติ โดยได้เปิดสอนใน 2 คณะวิชา ในระยะของการก่อตั้งมหาวิทยาลัย คือ คณะเกษตรศาสตร์ และคณะวิศวกรรมศาสตร์ เป็นสาขาที่พัฒนาบุคลากรให้มีความรู้ความสามารถด้านการเพิ่มผลผลิตที่ดีและมีคุณภาพ แต่ในการเสริมสร้างผลผลิตทั้งในภาคการเกษตร และในภาคอุตสาหกรรมที่มี อาจจะไม่ครอบคลุมสู่ผลสำเร็จในการพัฒนาระบบเศรษฐกิจโดยรวมไว้ โดยเฉพาะการพัฒนางานอาชีพในชุมชน การถักทอผ้าฝ้าย ผ้าไหม เครื่องปั้นดินเผา / เซรามิก งานโลหะ งานจักสาน เครื่องเรือนและอื่น ๆ ที่เป็นภูมิปัญญาท้องถิ่นดั้งเดิมของประช ซึ่งจำเป็นต้องใช้หลักการทางศิลปะเพื่อการประยุกต์ใช้งานเสริมสร้างมูลค่าเพิ่มให้แก่ผลผลิต การแปรรูปทางการเกษตรและภาคอุตสาหกรรม ในรูปของงานออกแบบผลิตภัณฑ์ นับตั้งแต่ตัวผลผลิตทางการเกษตร ผลผลิตทางอุตสาหกรรม การบรรจุภัณฑ์ ผลผลิตทางการเกษตร / อุตสาหกรรมและการนำเสนอผลผลิตต่อลูกค้า ทั้งทางด้านการโฆษณาและประชาสัมพันธ์ ซึ่งต้องคำนึงถึงความต้องการทางการตลาด หรือผู้บริโภค ประโยชน์ใช้สอย รูปทรง สีสัน ความสวยงาม ตลอดจนความคงทนและคุณภาพในการใช้งานและการสร้างเอกลักษณ์ทางศิลปวัฒนธรรมให้แก่ท้องถิ่น สอดคล้องกับแนวนโยบายของรัฐในการสร้างความเข้มแข็งให้กับชุมชนในท้องถิ่นอันเป็นฐานกำลังสำคัญของระบบเศรษฐกิจในประเทศ โดยหลักการในการสร้างมูลค่าเพิ่มเหล่านี้ ต้องอาศัยความรู้วิชาการทางด้านศิลปประยุกต์และการออกแบบเป็นสำคัญ มหาวิทยาลัยอุบลราชธานี จึงเห็นชอบที่จะผลิตบัณฑิตในระดับปริญญาตรี โท เอก ในสาขาศิลปประยุกต์และการออกแบบในภาคตะวันออกเฉียงเหนือ และต่อมาปี 2559 ได้ทำการเปลี่ยนชื่อคณะเป็น "คณะศิลปประยุกต์และสถาปัตยกรรมศาสตร์" เพื่อให้ครอบคลุมกับการสาขาที่ทำการเรียนการสอน 

## ภาควิชา
คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี ได้แบ่งกลุ่มวิชาออกเป็น 2 กลุ่มวิชา ดังนี้
* กลุ่มวิชาการออกแบบ (ดิจิทัลอาร์ตและการออกแบบ)
* กลุ่มวิชาสถาปัตยกรรมศาสตร์

## หลักสูตรการศึกษา
ปัจจุบัน คณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี เปิดทำการเรียนการสอนในสาขาวิชา ดังต่อไปนี้

## สำนักงานคณบดีคณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานี

### ทำเนียบคณบดี
รายนามคณบดีคณะศิลปประยุกต์และสถาปัตยกรรมศาสตร์ มหาวิทยาลัยอุบลราชธานีตั้งแต่ก่อตั้งจนถึงปัจจุบันมีดังนี้

หมายเหตุ คำนำหน้านามของผู้ดำรงตำแหน่งคณบดี และผู้รักษาการแทนคณบดี เป็นคำนำหน้านามตามตำแหน่งทางวิชาการในขณะนั้น

## อ้างอิง
* มหาวิทยาลัยอุบลราชธานี

อุบลราชธานี
ศิลปประยุกต์และสถาปัตยกรรมศาสตร์
คุกขี้ไก่

**คุกขี้ไก่** หรือ **ป้อมฝรั่งเศส** เป็นคุกโบราณ เมื่อปี พ.ศ. 2436 ฝรั่งเศสได้เข้ามายึดครองจังหวัดจันทบุรี และได้สร้างคุกขี้ไก่นี้ขึ้นมาเพื่อกักขังนักโทษชาวไทยที่ได้ต่อต้านกับชาวฝรั่งเศสที่มาอยู่ในประเทศไทยนี้ แต่ไม่เคยได้ใช้ พร้อมกับการสร้างตึกแดง ชั้นบนเป็นที่เลี้ยงไก่สำหรับถ่ายมูลใส่หัวนักโทษข้างล่าง คุกขี้ไก่มีลักษณะเป็นอาคารรูปสี่เหลี่ยมจุตรัสลอบเหลี่ยม มีขนาดกว้าง 4 เมตร สูง 10 เมตร ที่ตั้งของคุกขี้ไก่อยู่หมู่ที่ 1 ตำบลปากน้ำแหลมสิงห์ อำเภอแหลมสิงห์ จังหวัดจันทบุรี

นักประวัติศาสตร์บางส่วนแย้งว่าอาคารแห่งนี้ไม่ได้สร้างเป็นคุก แต่สร้างเพื่อใช้เป็นป้อมสังเกตการณ์คู่กับตึกแดง มีชื่อว่า **ป้อมฝรั่งเศส**

คุกขี้ไก่ได้รับการขึ้นทะเบียนโบราณสถานโดยกรมศิลปากร เมื่อวันที่ 18 ธันวาคม พ.ศ. 2539 และได้รับการบูรณะใหม่โดยกรมศิลปากรเมื่อปี พ.ศ. 2515 เพื่อเป็นแหล่งศึกษาประวัติศาสตร์และแหล่งท่องเที่ยว รวมถึงจัดพื้นที่ให้สามารถเข้าเยี่ยมชมได้ง่าย

## แหล่งข้อมูลอื่น
* รายละเอียดข้อมูลคุกขี้ไก่ 

## อ้างอิง

หมวดหมู่:โบราณสถานในจังหวัดจันทบุรี
หมวดหมู่:สงครามฝรั่งเศส-สยาม
หมวดหมู่:จันทบุรีในอารักขาของฝรั่งเศส
หมวดหมู่:สิ่งก่อสร้างในอำเภอแหลมสิงห์
ท่าอากาศยานนานาชาติเทียนจินปินไห่

**ท่าอากาศยานนานาชาติเทียนจินปินไห่** (อังกฤษ : Tianjin Binhai International Airport, จีนตัวย่อ : 天津滨海国际机场, พินอิน : Tiānjīn Guójì Jīchǎng) ตั้งอยู่ทางทิศตะวันออกของเมืองเทียนจิน เป็นศูนย์กลางสำคัญในด้านการขนส่งสินค้าทางอากาศของจีน 

โดยในปี พ.ศ. 2550 สนามบินสามารถรองรับสินค้าทั้งสิ้น 125,087 ตัน ทำให้กลายเป็นสนามบินที่พลุกพล่านเป็นอันดับที่ 12 และมีอัตราการเติบโตรวดเร็วที่สุดของจีน กล่าวคือ มีการจราจรทางอากาศเพิ่มขึ้น 19.5% จำนวนผู้โดยสารเพิ่มขึ้น 39.6% และจำนวนสินค้าเพิ่มขึ้น 29.3% ในปี ค.ศ. 2010 มีจำนวนผู้โดยสารผ่านทั้งสิ้น 7,277,106 คน

ท่าอากาศยานเทียนจินปินไห่เป็นท่าอากาศยานหลักของสายการบินเทียนจินแอร์ไลน์

## สายการบิน
* แอร์โรมองโกเลีย
* แอร์เอเชีย เอ็กซ์
* แอร์ไชนา
* ออลนิปปอนแอร์เวย์
* เอเชียนาแอร์ไลน์
* ไชนาอีสเทิร์นแอร์ไลน์
* ไชนาเซาต์เทิร์นแอร์ไลน์
* ไหหนานแอร์ไลน์
* ฮ่องกงแอร์ไลน์
* เจแปนแอร์ไลน์
* โกเรียนแอร์ไลน์
* โอเคแอร์เวย์
* เอส 7แอร์ไลน์
* ชานตงแอร์ไลน์
* เซี่ยงไฮ้แอร์ไลน์
* เซินเจิ้นแอร์ไลน์
* ซือฉวนแอร์ไลน์
* สปริงแอร์ไลน์
* วลาดิวอสต็อคแอร์ไลน์
* เซี๊ยะเหมินแอร์ไลน์

## สายการบินขนส่งสินค้า
* แอร์สตาร์
* อัตลันต์-โซยุชแอร์ไลน์
* สิงคโปร์แอร์ไลน์คาร์โก
* Grizodubova Air Company 
* TESIS Aviation Enterprise 
* TransAVIAExport Airlines 
* Volga-Dnepr

หมวดหมู่:ท่าอากาศยานในประเทศจีน
หมวดหมู่:สิ่งก่อสร้างในเทียนจิน